18.12.2014 Jurnalul Oficial al Uniunii Europene L 364/1 II (Acte fără caracter legislativ) REGULAMENTE REGULAMENTUL DELEGAT (UE) NR. 1322/2014 AL COMISIEI din 19 septembrie 2014 de completare și de modificare a Regulamentului (UE) nr. 167/2013 al Parlamentului European și al Consiliului în ceea ce priveşte construcţia vehiculelor și cerințele generale pentru omologarea de tip a vehiculelor agricole şi forestiere (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 167/2013 al Parlamentului European și al Consiliului din 5 februarie 2013 privind omologarea şi supravegherea pieței pentru vehiculele agricole şi forestiere (!), în special articolul 18 alineatul (4), articolul 20 alineatul (8), articolul 27 alineatul (6), articolul 28 alineatul (6), articolul 49 alineatul (3), articolul 53 alineatul (12), articolul 60 alineatul (1), articolul 61 și articolul 70, întrucât: (1) Prezentul regulament urmăreşte să stabilească cerințele tehnice și metodele de încercare necesare pentru construcţia vehiculelor agricole şi forestiere, astfel încât să se minimizeze riscul de rănire a persoanelor care lucrează pe vehicul sau cu vehiculul. Prin Decizia 97/836/CE a Consiliului (*), Uniunea a aderat la Acordul Comisiei Economice pentru Europa a Organizației Naţiunilor Unite (CEE-ONU) privind adoptarea de specificații tehnice uniforme pentru vehicule cu roți, echipamente şi componente care pot fi montate şi/sau folosite la vehicule cu roţi şi condițiile pentru recunoaşterea reciprocă a omologărilor acordate pe baza acestor specificații („Acordul revizuit din 1958”). În comunicarea sa „CARS 2020: Plan de acțiune pentru o industrie a autovehiculelor competitivă şi durabilă în Europa”, Comisia a subliniat că acceptarea reglementărilor internaționale în cadrul acordului CEE-ONU 1958 este cea mai bună modalitate de a elimina barierele netarifare din calea comerţului. Posibilitatea de a aplica regulamentele CEE-ONU în scopul omologării UE de tip a vehiculelor este prevăzută în Regulamentul (UE) nr. 167/2013. Faptul că regulamentele CEE-ONU fac parte din cerințele pentru omologarea UE de tip a unui vehicul contribuie la evitarea suprapunerilor, nu numai în cazul cerinţelor tehnice, ci şi în cazul procedurilor administrative și de certificare. În plus, omologarea de tip care se bazează în mod direct pe stan- dardele convenite la nivel internațional ar trebui să îmbunătățească accesul la piața țărilor terţe, în special la piața celor care sunt părţi contractante la Acordul revizuit din 1958, sporind, astfel, competitivitatea industriei din Uniune. Din considerente de claritate, predictibilitate, raționalizare şi simplificare, precum şi pentru a reduce sarcinile pentru producătorii de vehicule, serviciile tehnice și autoritățile de omologare de tip, Regulamentul (UE) nr. 167/2013 prevede recunoaşterea rapoartelor de încercare elaborate în conformitate cu codurile elaborate de Organizaţia pentru Cooperare şi Dezvoltare Economică (OCDE) în scopul omologării UE de tip ca alternativă la rapoartele de încercare întocmite în temeiul respectivului regulament sau al actelor delegate adoptate în temeiul acestui regulament. Prin urmare, este oportun să se stabilească o listă a codurilor OCDE al căror obiect intră în domeniul de aplicare al prezentului regulament şi care poate reprezenta baza pentru rapoartele de încercare recunoscute în scopul omologării UE de tip. () JO L 60, 23.2013, p. 1. () Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roţi și condițiile pentru recunoaşterea reciprocă a omologărilor acordate pe baza acestor specificații („Acordul revizuit din 1958”) O L 346, 17.12.1997, p. 78).